Algis Gudelis

Algis Gudelis (1953 m. gruodžio 8 d. Kaunas – 1989 m. balandžio 29 d. Krymas) – Lietuvos alpinistas, alpinizmo instruktorius, alpinizmo treneris, alpinizmo sporto meistras, technikos mokslų kandidatas.Algis Gudelis. Kalnai.lt

 Biografija 
1976 m. baigė Kauno politechnikos institutą, 1988 m. – Lietuvos kūno kultūros institutą. 1983 m. technikos mokslų kandidatas. 

Nuo 1984 m. Kauno politechnikos instituto Fizinio lavinimo ir sporto katedros dėstytojas; nuo 1987 m. docentas.1982–1989 m. Kauno alpinizmo federacijos pirmininkas, Lietuvos alpinizmo federacijos trenerių tarybos pirmininkas. Žuvo kopdamas į Mčatkos sieną Kryme.

 Sportinė veikla 
1982 m. vadovavo ekspedicijai Centriniame Pamyre, Kičik Alajaus rajonas, 1984 m. – ekspedicijai Pietvakarių Pamyre, Šachdaro srityje. Nuo 1988 m. tarptautinės kalnų gidų asociacijos narys. 1987 m. vadovavo „Žalgirio“ komandai TSRS alpinizmo čempionate Jarydago rajone (Dagestanas). 

 1980 m. Čimtarga, 5489 m; Pamyro Alajus, Zeravšano kalnagūbris
 1981 m. Ušba, 4710 m, 6 sudėtingumo kategorija; Didysis Kaukazas, pagrindinis kalnagūbris
 1984 m. Lituanikos viršukalnė, 6004 m; Pamyras
 1984 m. Brolių Bajorų viršukalnė, 5596 m; Pamyras
 1985 m. Krumkolas, 4676 m, 6 sudėtingumo kategorija; Didysis Kaukazas

 Bibliografija 
 Alpinizmas. Mazgai, virvės, panaudojimo būdai, 1984 m.

 Šaltiniai 

Kategorija:Lietuvos alpinistai
Kategorija:Lietuvos pedagogai
Kategorija:Lietuvos treneriai
Kategorija:Lietuvos sportinio turizmo instruktoriai